google/wiki40b huggingface dataset:
Franciszek Gajowniczek

Bakgrunn

Franciszek Gajowniczek bodde i Warszawa fra 1921, og hadde en kone og to sønner. Han var yrkessoldat og var med på forsvaret av Wieluń og av Warszawa i september 1939. Han ble tatt til fange av Gestapo i Zakopane.

Hendelsen i Auschwitz

Franciszek Gajowniczek hadde blitt sendt til Auschwitz 8. september 1940 fra Gestapos fengsel i Tarnów. Han hadde bodd i Warszawa siden 1921 med kone og to barn. Som yrkesmilitær hadde han deltatt i forsvaret av Warszawa og Wieluń, og ble tatt til fange da de krysset grensen til Slovakia etter nederlaget ved Modlin-festningen under den tyske invasjonen av Polen i 1939. Gajowniczek og Kolbe møttes som innsatte i Auschwitz i mai 1941.
Sommeren 1941 lyktes det angivelig for en fange å flykte fra leiren. Det viste seg imidlertid senere at vedkommende hadde ikke rømt, men druknet i leirens latrine. Uansett beordret kommandanten at ti fanger skulle lide sultedøden som straff. En av de ti var Gajowniczek, som skrek: «Hvorfor skal det gå slik for min kone og mine barn? Nå kommer jeg aldri til å se dem mer.» 
Kolbe tilbød seg å ta Gajowniczeks plass. Det er ikke kjent akkurat hvordan Kolbe ordla seg, men en versjon som huskes er: «en er en polsk katolsk prest, jeg vil gjerne ta hans plass fordi han har kone og barn». Dette var første og eneste gang i Auschwitz' historie at noen frivillig gikk i døden i en annens sted.

Befrielse

Gajowniczek ble sendt fra Auschwitz til Sachsenhausen 25. oktober 1944. Han ble der frigjort av de allierte, etter fem år, fire måneder og ni dager i tyske konsentrasjonsleire. Han ble gjenforent med sin kone Helena et halv år senere i Rawa Mazowiecka. 
Selv om hun overlevde krigen, ble hans to barn drept i et sovjetisk bombeangrep i 1945, før hans løslatelse.
Etter sin løslatelse fortalte Gajowniczek i takknemlighet om Kolbes offer og barmhjertighet i leiren. Maximilian Kolbe ble helgenkåret av pave Johannes Paul II på Petersplassen i 1982. 
Franciszek Gajowniczek var til stede både ved saligkåringen 17. oktober 1971 og ved helligkåringen 10. oktober 1982.
Ma (lokomotiv)

Lokomotivets historie

Da godstrafikken økte i Sverige på Norrlandslinjene på slutten av 1940-tallet, økte også behovet for flere og sterkere lokomotiver. SJ besluttet som følge av dette å utvikle typen Ma basert på de erfaringene man hadde fra Mg. Blant annet var tilgangen på sterkere motorer utslagsgivende til at man startet å utvikle et nytt lokomotiv. Takket være de nye sterke motorene kunne man skape et lokomotiv som klarte å trekke tunge tog i 100 km/t, noe som gjorde at typen ble svært allsidig. Man plasserte også all utrustning i maskinrommet, slik at lokomotivet ikke så ulike ut på utsiden. ASEA leverte totalt 32 lokomotiver til SJ i perioden 1953 til 1960, og disse ble satt inn i både persontog og godstog spesielt i midtre og nordre del av Sverige.
Når TGOJ skaffet seg elektriske lokomotiver falt valget på blant annet Ma. Disse ni lokomotivene ble levert i perioden 1954 til 1958, og ble opprinnelig brukt til malmtrafikken mellom Ludvika–Oxelösund. Disse skiller seg ut fra de som ble levert til SJ ved at de er multippelkjørbare og at de har runde vinduer i konstruksjonen inn til maskinrommet istedenfor firkantede.
På midten av 1960-tallet ble det vedtatt å modernisere Ma–lokomotivene gjennom revisjon ved at førerhyttene ble ombygget, førerhyttens varmeapprater ble forsterket og nye sideruter ble montert. Rent teknisk fikk lokomotivene sentral oljesmøring av hornblokken og fjærbalanse i boggiesettene. Det ble også montert nye standardreléer, ny hovedstrømsbryter og nye bremseventiler.
Etter at Rc–lokomotivene ble levert i større antall til SJ på begynnelsen av 1970-tallet fikk Ma en mer tilbakeholden rolle i selskapet. Dette på tross av at Ma–lokomotivene i samme periode ble modernisert hos NOHAB i Trollhättan ved å bytte boggiene, bytte av både hovedstrømsbryter og frontlykter samt flytte døren til førerhytten mot midten for å minske støy. Leveringene av Rc gjorde at typen primært ble satt til å trekke godstog. Behovet for lokomotivene minsket såpass mye at SJ i 1991 overdro sine 25 av 31 gjenværende lokomotiver til TGOJ. De fleste stod likevel i opplag på hele 1990-tallet, men disse har i senere tid blitt tatt i bruk igjen, selv om enkelte står henvist som reservedelslager for de driftsklare Ma–lokomotivene. To lokomotiver har blitt utleid til BK Tåg mens ett lokomotiv har blitt solgt til Inlandsgods
Svart Framtid

Historien

Svart Framtid regnes som det første helstøpte bandet fra Blitz-huset og var pionerer bl.a. fordi de  var det første norske hardcorebandet som reiste på utenlandsturné. Svart Framtid hadde ingen bandbil, og de kjøpte i stedet interrail-billetter og tok toget rundt i Tyskland fra by til by og nærmest booket spillejobbene underveis. 
Svart Framtid spilte kun inn en seks-spors 7"EP som kom ut som første utgivelse på vokalist Gunnar Nuven sitt nyetablerte "plateselskap" X-Port Plater i 1984. Gunnar Nuven var fra den første epoken med punkere i Oslo, han hadde bl.a. gjort seg bemerket som vokalist i bandet Feber. 9. oktober 1984 sendte NRK Fjernsynsteateret forestillingen Du har ikke en sjans - ta'n der Svart Framtid medvirket både som band og skuespillere, det gjorde også skuespiller Bjørn Sundquist. Filmen omhandlet okkupasjonsmiljøet i Oslo. 
Svart Framtid ble oppløst i 1984 og Gunnar Nuven fortsatte i band som Kafka Prosess, So Much Hate og The Bone Idles. Harald Tredal fortsatte i band som Stengte dører og Behind Bars og har dessuten forsøkt seg som skuespiller med en liten rolle i den norske spillefilmen Schpaaa fra 1998. Nils Aune fortsatte i band som Fire Fæle Fyrer, Kafka Prosess og Raga Rockers. Anders Eide fortsatte også i Behind Bars.
Svart Framtid sin EP har i dag stor samleverdi og omsettes et par ganger i året for godt over tusenlappen på eBay.
Vår Frue av Guadalupe-helligdommen

Guadalupe er et pilegrimsmål i den nordlige enden av Mexico by. Stedet ligger på Tepeyac-høyden, som var et hellig sted for de gamle aztekerne, hvor morsgudinnen i deres religion ble dyrket.

Et pilegrimsmål

I 1531, få år etter den spanske erobringen av Mexico, viste jomfru Maria seg flere ganger for en aztekisk mann, Juan Diego Cuauhtlatoatzin. Siste gang etterlot hun avtrykket av seg selv på kappa hans. Denne kappa viser et bilde av en mørkhudet jomfru Maria og er nå det viktigste målet for katolske pilegrimer i Amerika. 
Jomfruen av Guadalupe, La Reina de México (Mexicos dronning) feires hver 12. desember, noe som er en uoffisiell festdag i hele Mexico. Bildet av Jomfruen av Guadalupe er over alt i Mexico, inne i busser og taxier, på restauranter og tatovert på armen til tøffe mannfolk. 
Juan Diego ble kanonisert som helgen av pave Johannes Paul II i 2002, og var da den første helgenen fra Amerikas urfolk.

Kappa

Kappa er nå et av den katolske verdens viktigste relikvier. Den er vevet av kaktusfibrer fra området, og et slikt materiale er svært forgjengelig og skulle normalt vart i få år. Når kappa nå er like fin etter snart 500 år, ses naturligvis dette som et mirakel. Videre er det stjerner på Jomfruens kappe. Disse stjernene viser det nøyaktige stjernebildet den natta miraklet skjedde. I pupillene gjengis angivelig et fotografisk bilde av hendelsen. På kjolen hennes gjengis ordet «fjell» flere ganger med aztekiske skrifttegn. Fjellene er angivelig plassert som på et kart over Mexico

Basilikaene

Den opprinnelige basilikaen ble påbegynt umiddelbart etter Juan Diegos syn. Her ble kappen oppbevart fram til 1974. Denne bygningen har sunket ned i grunnen, slik mange bygg gjør i Mexico by på grunn av senkingen av grunnvannet. Etter mange års stenginging på grunn av restaureringsarbeider er nå kirken igjen åpnet for publikum.
 
Pilegrimenes mål er likevel den enorme basilikaen fra 1974, bygd av den meksikanske arkitekten Pedro Ramírez Vásquez. Her henger kappen høyt på veggen, og rullefortau gjør at pilegrimene får passere uten for store kødannelser. Inne i den tilnærmet sirkulære kirken er det sitteplass til 10 000 mennesker.
Matthias Ginter

Landslaget

Han debuterte for det tyske landslaget den 5. mars 2014 i en treningskamp mot Chile, en kamp de vant 1-0. Han ble tatt ut til å representere det tyske landslaget i fotball-VM 2014 i Brasil.
Han tok sølv under Sommer-OL 2016.
Han ble tatt ut i Tysklands tropp til FIFA Confederations Cup 2017 i Russland.
Han ble tatt ut i Tysklands tropp til VM i fotball 2018 i Russland.
Burnout: Revenge

Nytt

Nytt i Burnout Revenge er at banene er forbedret og er nå bygget for kamp, med mange alternative ruter, snarveier og forhindringer, man kan bruke Crashbreaker i race (Muligheten til å sprenge bilen sin etter at man har krasjet for å gjøre skade), vertikal takedown, mange alternative ruter som gir store luftmuligheter, trafikksjekking, som gir spilleren lov til å treffe trafikken bakfra uten at bilen krasjer.
For å «sjekke trafikk», må du treffe lett trafikk (vanlige biler og lette varebiler osv.) i samme kjøreretning. Hvis du treffer en buss, lastebil eller motkjørende trafikk, kræsjer du. En ting til som er blitt en favoritt blant spillere er Vertical Takedown som skjer når man lander på en motstanders bil fra luften.
Internasjonal handel

Reguleringer av internasjonal handel

Tradisjonelt ble handel regulert gjennom tosidige avtaler mellom to nasjoner. Troen på merkantilismen medførte at man i mange hundreår hadde høye tollmurer og andre hindre for internasjonal handel. I det nittende århundre og da spesielt i Storbritannia oppstod det en kunnskap om frihandel. Dette tankesettet har stort sett dominert tenkningen i vestlige land siden. I årene siden andre verdenskrig har multilaterale avtaler som GATT og World Trade Organization forsøkt å skape en globalt regulert handelsstruktur.
Ingen land kan møte alle behov til sitt folk, så alle land deltar i internasjonal handel.
Under nedgangskonjunkturer er det ofte et sterkt hjemlig press for å øke tollsatsene for å "beskytte" hjemlige industrier. I nesten hele verden økte tollsatsene markert under den store depresjonen på 1930-tallet, og mange mener dette forsterket depresjonens varighet og styrke.

Risikoer ved internasjonal handel

Risikoene med internasjonal handel kan deles i to hovedgrupper:
Poritia

Utseende

Små (vingespenn 25-35 millimeter), mørke sommerfugler. Vingene har ingen stjerter eller utskudd. Hannenes overside er farget i svart og metallisk blått eller grønt, hunnene er mattere i fargene. Undersiden er brokete mønstret i lysbrunt og hvitt.

Levevis

Larvene lever på løvtrær.

Utbredelse

Denne gruppen er utbredt fra India i vest til Sulawesi i øst.
Henry J. Kaiser

Biografi

Kaiser startet sin bane som fotograf. På begynnelsen av 1900-tallet flyttet han til Vestkysten hvor han startet et anleggsfirma. Kaiser påtok seg ofte offentlige arbeider, blant annet var han med på og bygge Hooverdammen. På 1930-tallet begynte Kaiser med skipsbygging og etablerte flere skipsverft på Vestkysten. På verftene ble det innført en ny teknikk for å effektivisere skipsbygging og under andre verdenskrig massproduserte han på Kaiserverftene Libertyskip. På sine verft innførte Kaiser private sykehus, noe som ble starten på virksomheten, Kaiser Permanente.
Etter andre verdenskrig gikk Kaiser inn i bilindustrien sammen med Joseph W. Frazer og etsblerte Kaiser-Frazer Corp som bl.a. bygde bilmerket Kaiser. Kaiser startet også metallbedriftene Kaiser Aluminum og Kaiser Steel for å sikre seg råvaretilgang for sine fabrikker. I 1948 ble stiftelsen Kaiser Foundation etablert som rettet seg mot helsespørsmål. Kaiser tilbragte sine siste år med byplanlegging og byggeprosjekter.
Da han i 1954 overlot sine foretak (drøyt 180 millioner dollar i mer enn 40 land) til sønnen  Edgar, ble hans imperium verdsatt til 2,7 milliarder dollar.
Prometa

Prometa er en integrert legebasert behandlingsopplegg for alkohol-, kokain- eller metaamfetamin-avhengigheter lisensiert av det børsnoterte firmaet Hythiam, Inc. Regimet «involves therapy and medications, both oral and intravenously injected,» i henhold til en artikkel i The New York Times magazine.
Reverumpa

Reverumpa er en badeplass i Horten kommune, med beliggenhet litt øst for Bromsjordet ved Indre Havn. Bestående av to deler, er stranden bundet sammen av en smal passasje langs en fjellknaus. Stedet har også en badebrygge.
Bak badeplassen ligger Reverompa plantefredningsområde, vernet i 2006.
Karl Johan Westermark

Familie

Han var sønn av den svenske Jacob Westermark (1846–c.1923) og hans andre kone Anna Hagfors (1879–c.1915).
Sam Eyde videregående skole

«Billesaken»

Etter at det kom frem at en utrydningstruet bille var funnet i 1991 i området hvor skolen er bygget, beordret fylkesmannen full stans i skoleplanleggingen i januar 2009. Arten som ble meldt funnet er en klassifisert «Critically Endangered» (kritisk truet) på nasjonal rødliste over truede arter. Billen, som har det latinske navnet «Prionus coriarius» og kalles på norsk for Garveren, er en bille i Trebukk-familien (Cerambycidae). Den er meget sjelden og muligens allerede utdødd i Norge.
Tomten som skolen er bygget på ble omsider betegnet som lite egnet som klekkeplass for billen, og en biolog innleid fra fylkesmannen konkluderte med at det var liten sannsynlighet at billen fantes på tomten.
Shannaras sverd

Shannaras sverd (originaltittel: The Sword of Shannara) er en amerikansk fantasy-roman skrevet av Terry Brooks. Den ble utgitt i New York i 1977 og var den var den første av all Shannara-bøkene som ble gitt ut, etterfulgt av Shannaras alvestener og Shannaras sang. Terry Brooks hentet sin inspirasjon fra Ringenes Herre skrevet av Tolkien og historisk eventyrfiksjon, og begynte på Shannaras sverd i 1967. Han brukte syv år på fullføre, mye fordi han studerte jus og rettslære samtidig.
Det var den første fantasyboken noensinne som havnet på toppen av The New York Times sin bestselgerliste.
Ertelien

Ertelien eller Ertelia er et område som ligger ved Åsterudtjern, litt sør for Væleren på Holleia og nord for Nakkerud og vest for Tyristrand og vestbredden av Tyrifjorden i Ringerike.

Bergverksdriften

I 1675 ble det oppdaget kobberforekomster (Cu) i et området like ved småbruket Ertelia på Holleia. Den første bergverksdriften i området startet i 1688. På grunnlag av kobberet varte den første driften fram til 1716. I 1789 ble det startet ny drift for framstilling av vitriol og brunrødt fargestoff, senere også kobolt (Co). Malmens innhold av nikkel (Ni) ble først påvist i 1837 og gruvedrift i større skala ble så startet i 1849 av Ringerike Nikkelverk (1848–1920). Driften varte med noen hvileperioder fram til 1920, da selskapet gikk konkurs. På det dypeste når gruva ned til 270 meter under bakkenivået.

Erteliagruva

Erteliagruva omfatter seks nedlagte nikkelgruver som i hovedsak var i produksjon i årene 1859–1884 og 1915–1917. Totalproduksjonen var omkring 400 000 tonn brutto, hvorav 1,04 % Ni, 0,69 % Cu og 0,17 % Co. I 1866 kom 1/7 (100 tonn nikkel) av all nikkel i verden fra Ertelia.

Langdalengruva

Langdalengruva ligger litt lenger nord på Holleia, vest for tettstedet Ask. Den produserte 250 000 tonn brutto, hvorav 2,5-3,5 % nikkel.

Annet

I august 2006 meldte de kanadiske selskapene Falconbridge og Blackstone Ventures om store, drivverdige nikkelfunn i området.
Tulsidas

Tulsidas (तुलसीदास) (1532–1623) var en hinduistisk filosof og poet fra Uttar Pradesh i Nord-India, omtalt som «dikterhelgen». Navnet kan også skrives som Tulasidas, Gosvāmī Tulsīdās og Tulasī Dāsa.
Han er forfatteren av Ramcaritmanas, en gjendiktning av Ramayana til språket avadhi, en forløper til moderne hindi. Tulsidas har også skrevet flere diktsamlinger. Han skal ha spilt en sentral rolle i utbredelsen av Rama-tilbedelsen, og for å dempe innflytelsen av Krishna-tilbedelsen i Nord-India. Hans diktning omfatter også skildringer av Rama som barn, tilsvarende skildringene av Krishnas barndom i andre tekster.
To av hans dikt er oversatt og publisert på norsk i Bhagavadgita og andre hinduistiske skrifter i serien Verdens Hellige Skrifter; nr 3. Bokklubben, 2001.
Xv

xv er en bildefremviser og et shareware dataprogram for vindussystemet X som gjør det mulig å vise og modifisere digitale bilder. Programmet ble utviklet av John Bradley, og var svært populært på 1990-tallet.
Bradley klarte ikke å forhandle frem en lisens til algoritmen Lempel–Ziv–Welch, som ble brukt i GIF-formatet. Patenten er nå utløpt, så denne begrensningen er ikke lenker relevant. Frem til 2000 samlet Bradley tredjeparts oppdateringer til xv, deriblant støtte for bildeformatet PNG.
Siste versjon er versjon 3.10a fra 29. desember 1994.
Eystein Eggen

Forfatterskap

Eggen publiserte i 1969 artikkelen «Knut Hamsuns vei til fascismen» i Edda, Norsk tidsskrift for litteraturvitenskap, og senere to artikler om Olav Aukrust, en av dem i tidsskriftet Samtiden der Eggen tok til orde for at det kunne være nazisme i Aukrusts diktning og det selv om han døde elleve år før den tyske okkupasjonen. Nest etter ætten var erfaringene fra Norges landbrukshøgskole og Norges Bygdeungdomslag hovedgrunnlaget for at Eggen i 1993 kunne gi ut Gutten fra Gimle, en skildring av egen oppvekst som NS-barn. 
Biografien Agnar Mykle – en dikterskjebne (1994) bygde på personlig kjennskap til Mykle, som var Eggens svigerfar. Som romanforfatter debuterte Eggen med Generalen 1996. Boken tar utgangspunkt i Carl Gustav Fleischers skjebne under annen verdenskrig. Deretter kom middelalderromanene Hov i 1997 og To konger i 1999.
Eggen ble utnevnt til statsstipendiat i 2003. To år tidligere var det fra Stortingets talerstol blitt hevdet av Arbeiderpartiet at Eggen var «et symbol på en hel generasjon». Han hadde frontet frem beklagelsen av den uforskyldte «skygge» over NS-barnas liv, som enstemmig var blitt avgitt i anledning av krigsjubileet i 1995. Fremskrittspartiets Karin S. Woldseth reiste samtidig spørsmålet om hvorvidt Eggen var «diskriminert av norsk kulturliv grunnet hans foreldres NS-bakgrunn, hvis det skulle være tilfelle er det meget bekymringsfullt og alvorlig». Regjeringen Bondevik II begrunnet utnevnelsen med at «Eystein Eggen har gjennom verksemda si gjort mykje for å kasta lys over den vanskelege stillinga for NS-barna i det norske samfunnet.»
Boka Gutten fra Gimle ble i 2015 kåret til en av de ti mest betydningsfulle norske bøkene om andre verdenskrig av en jury under Norsk sakprosafestival.
Paramblymora

Utbredelse

Slekten er endemisk for Sulawesi.
Anisorrhina palliata

Utseende

En middelsstor (20–25 millimeter), blank, brunsvart gullbasse uten metallglans. Pronotum har smalt oransje sidekant. Hannens snute er butt forlenget.

Levevis

De voksne billene kommer gjerne til overmoden frukt og steder der det flyter ut sevje fra sår i trær.

Utbredelse

Arten er utbredt i Etiopia og Kenya.
Rissne tunnelbanestasjon

Rissne tunnelbanestasjon er en stasjon på Stockholms tunnelbane. 
Stasjonen ligger i bydelen Rissne i Sundbyberg kommune. Den trafikkeres av T-bane 3 (blå linje), og ligger mellom stasjonene Duvbo og Rinkeby. Stasjonen ble tatt i bruk 19. august 1985.
Stasjonen ligger i fjellrom 25–40 meter under bakken under Dragonplan, der billetthallen ligger.
Landsoldaten

Landsoldaten (egentlig «Den tapre Landsoldat») er et monument i Fredericia. Den består av en støpt 3,75 meter høy bronsestatue på et 2,5 meter høyt granittfotstykke, flankert av seks 168-pd. morterer også i bronse. To av dem er krigsbytte fra 1849. På støtten er der innskrevet «6. juli 1849».
Monumentet ble reist til minne for landsoldatene ved første slesvigske krig. Det er skapt av Herman Wilhelm Bissen og reist i 1858. Landsoldaten er det første monument i verden for den menige soldat.
Dalsøyra skole

Dalsøyra skole ligger på Dalsøyra i Gulen  kommune.
Skolen ligger noen kilometer opp fra hovedveien i et naturområde. Den inneholder barnehage, skole, samfunnshus og idrettsanlegg.
Skolen har ni klasserom og en rekke spesialrom. Den har egne avdelinger, mediatek, for 1–4 klasse, mellomtrinnet og ungdomstrinnet.
Skolen har et stort uteanlegg med blant annet fotballbane, tennisbane og innendørs skytebane.
Lucian Sânmărtean

Landslaget

20. november 2002 fikk han sin første landskamp for Romania mot Kroatia.
Han ble tatt ut i Romanias EM-tropp til EM i Frankrike 2016.
Iridotaenia

Utseende

Middelsstore til ganske store (ca. 15-30 millimeter), blankt metalliske praktbiller. Artene i denne slekte har en forholdsvis langstrakt kroppsform. Fasettøynene er store.

Levevis

Som hos de fleste andre praktbiller utvikler larvene seg i død ved.

Utbredelse

Slekten er utbredt i Sørøst-Asia, særlig Indonesia.
Flat jord

Flat jord er en oppfatning om at jordens form er en flate eller som en flat skive. Mange oldtidskulturer hadde oppfatninger om en flat jord, også i antikkens Hellas fram til klassisk tid, sivilisasjonene i Midtøsten i bronsealderen og jernalderen fram til hellenistisk tid, i oldtidens India fram til perioden under Guptariket (slutten av 200-tallet e.Kr.), og i Kina fram til 1600-tallet. Det var også typisk for de innfødte kulturene i Amerika. En flat jord under en kuppelformet himmelhvelving i form av en omvendt bolle er vanlig forestilling i førvitenskapelige samfunn.
Paradigmet om en sfærisk (rund) jord ble utviklet i gresk astronomi som begynte med Pythagoras på 500-tallet f.Kr., skjønt de fleste førsokratiske filosofer forsto jorden som flat. Aristoteles aksepterte den kuleformede formen på jorden på empiriske grunner en gang rundt 330 f.Kr. og kunnskapen om en sfærisk jord begynte gradvis å spre seg bortenfor den hellenistiske verden fra da av. Misforståelsen at utdannede europeere, støttet av den katolske kirke, på tiden under Christofer Columbus trodde på en flat jord, og at Columbus' sjøreise gjendrev denne overbevisningen, har blitt referert til som «Myten om den flate jord». I 1945 ble denne misforståelsen listet av den britiske historikerforeningen Historical Association som den andre feil (av tyve) i en pamflett over vanlige feil i historieundervisningen.

Tidlige beregninger

Jordas omkrets ble fastslått rundt 240 f.Kr av Eratosthenes. Eratosthenes forstod at i Aswan, i Egypt, stod Sola vinkelrett på jordoverflaten, i zenit,  ved sommersolverv. Solen kastet dermed ingen skygge. Alexandria ligger lenger nord og han estimerte solens skygge her til å tilsvare 1/50 del av en sirkel. Han estimerte distansen fra Syene til Alexandria til 5000 stadion, og estimerte at Jordens omkrets var 250 000 stadion.
Dette tilsvarer ca 48 000 km. Jordens virkelige omkrets er ca 40 000 km.
Akatisi

Akatisi er manglende evne å sitte stille. Det er en relativt vanlig bivirkning av behandling med nevroleptika og ved Parkinsons sykdom.
Sykling under Sentralamerikanske og karibiske leker 1959

Sykling under Sentralamerikanske og karibiske leker 1959. Sykling var en av flere sporter i de åttende sentralamerikanske og karibiske leker som ble arrangert i Caracas i Venezuela i perioden 6. til 15. januar 1959. Det var femte gangen som sykling var med i de sentralamerikanske og karibiske leker. Det var fem øvelser, kun for menn. Venezuela ble beste nasjon med tre gullmedaljer foran Colombia med to.
Svømming under Panamerikanske leker 1959

Svømming under Panamerikanske leker 1959. Svømming var med som en av nitten sporter i de tredje Panamerikanske leker 1959 som ble arrangert i Chicago i USA fra 26. august til 7. september. Det var seks individuelle og to stafetter for både damer og menn. USA ble beste nasjon, de vant alle seksten gullmedaljene.
San Marino RTV

Bakgrunn

San Marino RTV drifter fire tv-kanaler (San Marino RTV, San Marino RTV 2, San Marino RTV Sport og San Marino RTV Sat) og to radiokanaler – Radio San Marino og Radio San Marino Classic. 
San Marino RTV startet prøvesendinger 24. april 1993 og deretter med regulære sendinger fra 28. februar 1994. 
Radio San Marino startet med prøvesendinger 27. desember 1992. Fra 28. februar 1993 startet San Marino Radio opp som en 24-timers radiokanal.
San Marino RTV ble medlem i Den europeiske kringkastingsunion (EBU) i juli 1995, noe som gir kanalen rettigheter til å kringkaste og delta på arrangementer av EBU, som for eksempel Eurovision Song Contest.
27. november 2007 ble det kjent at kanalen skulle delta i konkurransen i 2008, som fant sted i Serbia – det til tross for at RAI, som eier 50 prosent av kanalen, ikke deltok i konkurransen på denne tiden. Landet har deltatt årlig siden 2011.